Verðbólgan hefur enn ekki náð hámarki og gert er ráð fyrir að vextir eigi eftir að hækka töluvert fram á mitt ár 2023 vegna áframhaldandi stýrivaxtahækkana. Þetta segir forstöðumaður hagfræðideildar Landsbankans.
Verði í kringum 5% í lok ársins en fari að lækka á næsta ári. En þetta kalli á á fleiri vaxtahækkanir og við gerum ráð fyrir að á næsta fundi nefndarinnar í nóvember þá muni vextir hækka um 25 punkta í viðbót og svo á næstu sex fundum nefndarinnar verði frekari hækkanir og við gætum séð vextina hækka töluvert áður en verðbólgan verði komin aftur í jafnvægi, í markmið um mitt ár 2023.
Hækkanir á fasteignamarkaði hafa verið stærsti þátturinn sem ýtt hefur undir aukna verðbólgu. Daníel segir fyrirséð að hægja muni verulega á verðhækkunum á fasteignamarkaði sem dragi úr verðbólguþrýstingi, samt sem áður þurfi að hækka vextina meira til að ná tökum á verðbólgunni.
Við gerum ráð fyrir því að vextir munu hækka allt fram á mitt ár 2022 og þegar við erum komin inn á árið 2023 og upphafi árs 2024 þá verði komin svona meira jafnvægi í hagkerfið og við erum farin að sjá hóflegri hagvöxt og þá gerum við ráð fyrir að þetta ferli geti farið að snúast við og við förum að sjá aftur lækkun stýrivaxta